**Referat af bestyrelsesmøde DcH Stevns**

Tilstede: Tilstede: John Mogensen, John Dahlkvist, Karin Nielsen, Birgitte Jespersen, Henrik Koziara, Morten Dahlkvist og Dorthe Holmboe (Referent). Suppleanter Louise Østengaard, Lena Christophersen.

**Dagsorden:**

1. **Orientering fra formanden**
	* + Kredsgeneralforsamlingen
		+ Landsmødet
		+ Det kommende kredsrådsmøde

Orientering:

Kredsen regnskab 2023 vedtaget.

De nye kredsformand hedder Kristine Rye Svendsen.

Kredsen har investeret i udstyr til en komplet agilitybane. Man kan leje udstyret.

Landsmødet var stille og roligt. Orientering 23 drøftes stadig. Der var en oplægsholder om frivillighed i al almindelighed med udgangspunkt i Randers Kommune. For at motivere andre til at deltage i frivillige arrangementer med vores hunde.

Det må ikke stå i vores vedtægter, at bestyrelsen kan beslutte, at en borger ikke kan være medlem af klubben. Så kan man ikke få tilskud af kommunen, da klubben så ikke vil være for alle. Vi følger op på, om det står i vores vedtægter.

Dommerudvalget på landsplan er nedlagt i stedet er der lavet et Programudvalg med Peter Knudsen som formand. Udvalget skal tage sig af alt omkring DcH programmet inklusive det, der vedrører dommerne. Konkurrenceudvalget består stadig med Stig i front. Under eventuelt blev vores klubmodul drøftet. Jan i sekretariatet kan kontaktes hvis der er nogle problemer i Klubmodul.

D. 17. april er der kredsrådsmøde i Roskilde. Lokalforeningerne bedes melde ind med punkter til mødet.

John D. har fået en henvendelse fra Holtug Borgerforening, at de meget gerne vil komme på besøg og høre om klubben. Vi skal finde en dato, hvor de kan komme.

1. **Orientering fra kassereren**

Orientering:

Enkelte medlemmer mangler at betale deres kontingent. Der bliver taget kontakt til dem.

Der har været en voldsom stigning i vandforbruget det sidste år fra 6 til 38 m3. Henrik vil prøve at tage ud i klubhuset og måle af i en periode for at holde øje med, hvad der sker.

1. **Instruktørudvalg**
	* + Instruktørmødet
		+ Betaling af instruktørers kurser
		+ Eftersøgningskursus, ønske fra Jonna via Facebook

Orientering:

John D. blev valgt som formand for et år på årets første instruktørudvalgsmøde d. 10. februar.

Instruktørudvalget består af John D., John M. og Boris.

Der bliver afholdt 4 instruktørmøder om året.

Instruktørudvalget er i gang med at planlægge forskellige kurser.

Det besluttes, at klubben betaler for at instruktørerne kan komme på kursus. Men hvis instruktøren tager egen hund med, skal man selv betale den ekstra udgift for hunden. Man kan dog søge om dispensation for egenbetaling i særlige tilfælde. Der udarbejdes kriterier for, hvad særlige tilfælde er.

Retningslinjer for ”Holdskifte” er godkendt. Og bliver nu sat ind i klubmodulet og ind i mappen i klubhuset.

Der laves ikke noget eftersøgningskursus, der er stadig ledige pladser på det kursus, der er udbudt at kredsen.

1. **Konkurrenceudvalg**

Konkurrenceudvalget består af Karin og Jens.

Det kan være et problem at finde hjælpere til at sætte spor op onsdag eftermiddag før konkurrence skærtorsdag, da folk ikke kan nå hjem fra arbejde før det bliver mørkt.

Det aftales derfor, at vi til næste år prøver at lægge konkurrencen langfredag, så vi kan stille op til spor skærtorsdag.

1. **Klubhus**

Husk at klubhuset er hundefrit område. Sidst der blev gjort rent, kunne der ses hundepoter på gulvet i hele klubhuset. John D. sender en Facebook reminder ud om det.

Ros til Kaj for at ”holde hus” med klubhuset.

Varmepumpen bør have et serviceeftersyn. Karin får det arrangeret. Og instruktørerne skal have et kursus i at bruge den.

Obs en af de udendørslamper lyser skævt opad. Vi skal have en elektriker til at se på den.

1. **Eventuelt**

Ikke noget til eventuelt.